**ELŐTERJESZTÉS KÍSÉRŐ LAP**

**E-szám: 139/2017.**

**Tárgy: Az Öregiskola Közösségi Ház és Könyvtár 2018. évi munkatervének elfogadása**

**Előterjesztő neve:** Kiszelné Mohos Katalin polgármester

**Előadó neve**: Grégerné Papp Ildikó osztályvezető

**Az előterjesztés aláírás előtti előzetes ellenőrzése**

**Vezetői ellenőrzés**

- az előterjesztés tartalmilag és formailag *megfelelő - nem megfelelő*

**előadó osztályvezetője**

**Pénzügyi ellenőrzés**

- az előterjesztés tartalmilag és formailag *megfelelő - nem megfelelő*

**pénzügyi osztályvezető**

**Törvényességi ellenőrzés**

- az előterjesztés tartalmilag és formailag *megfelelő - nem megfelelő*

**Nagykovácsi, 2017. december 6.**

**jegyző**

***Az előterjesztés kiküldhető – nem küldhető ki.***

**Nagykovácsi, 2017. december 6.**

 **polgármester**

**Tisztelt Képviselő-testület!**

Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. pontja szerint a helyi közügyek, valamint a helyben biztosítható közfeladatok körében ellátandó helyi önkormányzati feladatok közé tartozik a kulturális szolgáltatás, különösen a nyilvános könyvtári ellátás biztosítása; filmszínház, előadó-művészeti szervezet támogatása, a kulturális örökség helyi védelme; a helyi közművelődési tevékenység támogatása.

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény ( továbbiakban: Törvény) 76. §(1) bekezdése szerint a települési önkormányzatok kötelező feladata a helyi közművelődési tevékenység támogatása.

A 15.000 fő alatti lakosságszámú településeken - a feladatellátás veszélyeztetése nélkül - a települési önkormányzat a muzeális intézményekkel, a nyilvános könyvtári ellátás biztosításával és a közművelődés támogatásával összefüggő feladatait közös szervezetben láthatja el.

A települési könyvtári ellátás biztosítása az önkormányzat kötelező feladata.  Az önkormányzat nyilvános könyvtár fenntartásával biztosítja a feladat ellátást.

A nyilvános könyvtár alapfeladatai:

* a fenntartó által kiadott alapító okiratban és a szervezeti és működési szabályzatban meghatározott fő céljait küldetésnyilatkozatban közzé teszi,
* gyűjteményét folyamatosan fejleszti, feltárja, megőrzi, gondozza és rendelkezésre bocsátja,
* tájékoztat a könyvtár és a nyilvános könyvtári rendszer dokumentumairól és szolgáltatásairól,
* biztosítja más könyvtárak állományának és szolgáltatásainak elérését,
* részt vesz a könyvtárak közötti dokumentum- és információcserében,
* biztosítja az elektronikus könyvtári dokumentumok elérhetőségét,
* a könyvtárhasználókat segíti a digitális írástudás, az információs műveltség elsajátításában, az egész életen át tartó tanulás folyamatában,
* segíti az oktatásban, képzésben részt vevők információellátását, a tudományos kutatás és az adatbázisokból történő információkérés lehetőségét,
* kulturális, közösségi és egyéb könyvtári programokat szervez,
* tudás-, információ- és kultúraközvetítő tevékenységével hozzájárul az életminőség javításához, az ország versenyképességének növeléséhez,
* a szolgáltatásait a könyvtári minőségirányítás szempontjait figyelembe véve szervezi.

A Törvény 65. § (1) bekezdése szerint a települési könyvtár a gyűjteményét és szolgáltatásait a helyi igényeknek megfelelően alakítja, közhasznú információs szolgáltatást nyújt, helyismereti információkat és dokumentumokat gyűjt, valamint szabadpolcos állományrésszel rendelkezik.

A közművelődési és közgyűjteményi szakterületek feladatellátásához, a nyilvános könyvtári ellátásból adódó állami feladatokhoz, az önkormányzati felelősségvállalás közérdekű jellegéből fakadóan az előírt kötelezettségek teljesítéséhez a központi költségvetés hozzájárul.

A vonatkozó jogszabályok, valamint az Öregiskola Közösségi Ház és Könyvtár Szervezeti és Működési Szabályzata alapján az Intézményvezető Asszony elkészítette az intézmény 2018. évre vonatkozó munkatervét.

Kérem a tisztelt Képviselő-testületet az előterjesztés megtárgyalására és a határozati javaslat egyszerű többséggel történő elfogadására.

Nagykovácsi, 2017. december 6.

 Kiszelné Mohos Katalin

 polgármester

**HATÁROZATI JAVASLAT**

**Tárgy: Az Öregiskola Közösségi Ház és Könyvtár 2018. évi munkatervének elfogadása**

Nagykovácsi Nagyközség Önkormányzat Képviselő-testülete az előterjesztés melléklete szerinti tartalommal elfogadja az Öregiskola Közösségi Ház és Könyvtár 2018. évi munkatervét.

**Határidő**: azonnal

**Felelős**: Polgármester, Intézményvezető